runetrust/blame-folketinget-dk huggingface dataset:
Kirsten Normann Andersen (SF), 2023-02-07:
Så når ministeren henviser til den arbejdsgruppe, der er nedsat, skal jeg bare høre, om det er rigtigt forstået, at det er den hurtigtarbejdende tværfaglige arbejdsgruppe, som en lang række partier inklusive Venstre for et år siden blev enige om at vi skulle have nedsat, sådan at vi en gang for alle kunne få lavet et fælles ensartet arbejde for sorgberedskab i Danmark.
Finn Sørensen (EL), 2014-06-10:
Jeg kan nævne nogle af de ting, der er magtpåliggende for Enhedslisten, nemlig at vi hjælper regeringen, sådan at den selv bliver mere aktiv med at indfri sin egen målsætning om at mindske ulighed og fattigdom, at vi skaber en varig løsning for de 34.000 mennesker, der mistede dagpengeretten sidste år og de 14.000, der mister den hvert år, og at vi laver nogle løsninger for de mange mennesker, som er blevet sat voldsomt ned i indtægt uden at være i stand til at skaffe sig et job og arbejde.
Karen Hækkerup (S), 2008-01-11:
Jeg synes, at den foregående ordfører fint forklarede, hvad de forandringer, der ligger i L 37, indbefatter, og jeg vil bare meddele, at Socialdemokraterne naturligvis også støtter, at vi kan tiltræde det, så man kan komme i gang hurtigt med bl.a. at få danskere hjem fra Grønland, som skal afsone her i stedet for at være i Grønland.
Jørgen Arbo-Bæhr (EL), 2007-03-29:
Nu repræsenterer hr. Wedell-Neergaard jo et regeringsparti, og derfor synes jeg, det er meget interessant, hvis jeg har forstået hr. WedellNeergaard rigtigt, når han fra talerstolen siger: Der er behov for dokumentation af, præcis hvad der bliver lavet.
Eva Kjer Hansen (V), 2016-05-13:
Forslagsstillerne vil med dette beslutningsforslag pålægge regeringen at tilbageføre omprioriteringsbidraget til kommunerne, og det på trods af, at regeringen allerede har givet kommunerne 500 mio. kr. mere i 2016 og har udstedt en garanti for, at det samlede omprioriteringsbidrag i 2017 bliver ført tilbage til kommunerne.
Hans Christian Schmidt (V), 2003-12-02:
Forespørgslen lyder i al sin enkelthed: »Hvad kan ministeren oplyse om evaluering af Institut for Miljøvurderings arbejde og om mulighederne for at sikre, at Institut for Miljøvurdering lever op til sine forskningsforpligtelser?« Således lyder forespørgslen, og forespørgslen rummer jo to spørgsmål.
Simon Emil Ammitzbøll (LA), 2016-01-26:
Jeg tror, at dem, som – for at bruge de eksempler, fru Johanne Schmidt-Nielsen talte om tidligere – f.eks. gerne vil læse til pædagog, allerede er så integrerede, at de kommer til at tage den pædagoguddannelse, lige meget om vi vedtager det her lovforslag om et stykke tid eller ej. Til gengæld tror jeg, det er godt at sende et kraftigt signal til nogle af dem, der måske ellers shopper lidt i uddannelserne, om, at det faktisk er bedre at tage et arbejde og komme i gang med det, hvis det er det, man er i stand til.
Anne-Marie Meldgaard (S), 2002-02-27:
Beskæftigelsesministeren svarede tidligere hr. Bjarne Laustsen, at det her ikke drejer sig om organisationerne og tillidsfolk osv., osv. Så kunne jeg godt tænke mig at spørge beskæftigelsesministeren sådan direkte: Hvad er det for nogle henvendelser, ministeren har fået fra ganske almindelige HK'ere og SiD'ere på grund af forslaget, og hvad skriver de pågældende til ministeren?
Bente Dahl (RV), 2005-11-29:
Men oven i det får de et øget selvværd, de udvikler identitetserkendelse, får en god social adfærd i samvær og samspil med andre, alt sammen sammenhænge, der er belyst i adskillige undersøgelser i lande verden over, f.eks. USA, Tyskland, Ungarn og andre steder.
Ellen Trane Nørby (V), 2021-12-10:
Det her handler om de private passere, og hos de private passere kan man ikke få friplads i dag, og jeg synes, det er rigtig ærgerligt, at Socialdemokratiet ikke vil være med til at lave social ligestilling og sikre, at børn fra lavindkomstfamilier også kan få friplads hos de private passere, sådan at det frie valg på børneområdet reelt set er frit, uanset hvilken økonomi du har som familie.
Jørn Jespersen (SF), 2000-05-22:
Lad mig starte med at sige, at jeg er meget glad for, at hr. Søren Kolstrup og Enhedslisten var enig i det, jeg sagde, sådan i de store stræk, og jeg synes, det er en meget relevant diskussion, som hr. Søren Kolstrup rejser omkring forsigtighedsprincippet.
Astrid Krag (S), 2013-02-20:
Bl.a. skal udskrevne patienter have opfølgende hjemmebesøg af den praktiserende læge og en hjemmesygeplejerske, og de særlig svækkede patienter skal have en forløbskoordinator, som skal give patienten en sammenhængende indsats i hele behandlingsforløbet.
Karen J. Klint (S), 2009-03-17:
Jeg vil egentlig godt takke Enhedslisten for, at vi igen får mulighed for at sætte fokus på de udfordringer, der er på området, og som Enhedslistens ordfører, hr. Per Clausen, startede med, og også tale om de mennesker, som kommer til at begå nogle handlinger eller selv kommer i situationer, som er farlige for dem.
Lars Løkke Rasmussen (V), 2003-05-09:
Jeg vil i hvert fald gerne efter nu 9 års radikal-socialdemokratisk ledelse være med til at hjælpe fru Lone Møller med at nuancere billedet af det her fuldstændig nedslidte sundhedsvæsen en smule og sige, at målt med denne her alen overtog den nye regering jo et sundhedsvæsen, som var absolut konkurrencedygtigt i forhold til, hvad man ser i andre lande.
Jørgen Winther (V), 1998-12-09:
Så er patienterne fri for at vente både torsdag, fredag, lørdag, søndag og helt frem til mandag, så har de en mulighed for at komme til noget før. Jeg vil sige til hr. Jørn Jespersen, at det ikke er sådan, at Venstre, det liberale parti, foreslår, at nu skal læger holde åbent lørdag formiddag.
Frank Aaen (EL), 2012-04-19:
Det kan eventuelt være en ulandsorganisation, eventuelt en organisation som DanWatch eller andre, der følger med i, hvad der sker på området, som får mulighed for at få de ansattes berettigede klage over en dansk multinational virksomhed frem i lyset, ved at sagen bliver behandlet i Danmark, så folk dermed bliver klar over, at der foregår noget svineri – sådan som vi har fået det belyst om A.P. Møller - Mærsk A/S, om JYSK, om dem, der køber granit, osv.
Nils Sjøberg (RV), 2020-05-20:
Det undrer mig, at de mellemlange videregående uddannelser hverken må genåbne eller holde ordinære eksamener for alle studerende på landets lærer-, pædagog-, sygeplejerske- og faktisk også socialrådgiveruddannelser på et tidspunkt, hvor afstandskravet på 1 m jo ellers er det, der slår igennem, og hvor man godt må samles et par tusind mennesker i det lokale storcenter.
Tom Behnke (KF), 2009-11-12:
Den forebyggende indsats er helt afgørende på det her felt, og derfor er det godt at se, at regeringen har fremlagt en stor, omfattende ungdomspakke vedrørende forebyggelse og præventive tiltag, og at man også lægger op til yderligere forskning i rekrutteringsfasen: Hvad er det, der gør, at der er nogen, der melder sig?
Jesper Petersen (S), 2015-12-09:
Jeg synes såmænd, det er udmærket, hvis regeringen har tænkt sig at lave nogle justeringer, så det faktisk bliver muligt at lave nogle omlægninger, men det, man kom med før valget, var en meget firkantet udlægning af skattestoppet – præcis den samme som den, der var under den tidligere regering.
Anni Matthiesen (V), 2020-06-04:
Vi synes faktisk, at det i forbindelse med forslaget, som vi diskuterer her i dag, og som handler om, at man jo netop også gør brug af borgernes skattepenge til typisk at lave forskellige typer af konsulentydelser, også er vigtigt, at vi tager en drøftelse om det og forhåbentlig også kan komme frem til en beslutning om, hvordan vi kan gøre det endnu bedre.
Karsten Lauritzen (V), 2017-03-01:
Regeringens udspil er en række elementer, hvor der f.eks. betales tusindvis af kroner tilbage til boligejere på Lolland, og hvor skatten i øvrigt generelt bliver sat ned som følge af forsigtighedsprincippet, og hvor den ikke bliver sat ned i Nordsjælland eller i hovedstadsområdet.
Kristian Hegaard (RV), 2019-11-07:
Derfor kunne jeg godt tænke mig at spørge ind til, om det er ordførerens vurdering, at grænsekontrollen ville være mere effektiv eller mindre effektiv, hvis politiet ved deres tilstedeværelse ved grænsen kunne slå direkte op i eksempelvis web-applikationen QUEST i forhold til de personer, de stødte på ved grænsen.
Martin Henriksen (DF), 2016-05-10:
Vi vil gerne have det vendt på hovedet, sådan at systemet sådan set fungerer lige stik modsat, at det blev bygget op på en sådan måde, at alle er klar over, både herinde og ude i kommunerne og også flygtningene selv, at det her er en midlertidig foranstaltning, at hele systemet er gearet efter, at de er her i en periode, hvor de får hjælp, de kan sådan set også godt arbejde, det kan vi sagtens finde ud af, men at det hele handler om, at de på et tidspunkt forlader os igen.
Margrethe Vestager (RV), 2008-10-09:
Det er bare, som statsministeren påpeger i sin åbningstale, et land, som efter 7 år med en moster skrap på justitsministerposten er plaget af, at der er flere våben end nogen sinde, at der er bandekrig, og hvis det er skamløst at påpege det, så må skammen jo være statsministerens, for det var sådan set ham, der tog det op.
Pernille Frahm (SF), 2007-04-18:
Som ordføreren for Det Radikale Venstre sagde, er det selvfølgelig utrolig vigtigt at gøre, hvad man kan for at forhindre unges misbrug, og man skal forhindre, at unge kommer ind i et misbrug, men det her forslag er bestemt ikke vejen frem.
Pia Adelsteen (DF), 2013-06-04:
Lige dagen før grundlovsdag bør man måske netop opfordre til, at til så vigtig en lov, som det har taget 27 år og en lang række debatter at ændre, men hvor man egentlig kan diskutere, om behovet for ændringen så er der, burde man også alt andet give folketingsmedlemmerne langt bedre tid.
Inger Støjberg (V), 2006-01-19:
En tidligere indsats er f.eks., når der er hyppigere hjemmebesøg af sundhedsplejersken; når der er en indsats over for særlig sårbare gravide; når der er forberedende forældrekurser; det er pædagoguddannelsen, som vi kigger på; styrkelsen af daginstitutionerne; læreplanerne i daginstitutionerne.
Søren Krarup (DF), 2002-05-02:
At Venstre og De Konservative ikke viser noget moralsk mod og lader os andre i Dansk Folkeparti være de eneste, der forsvarer dansk indfødsret, taler til skam for dem, men det skal ikke ophæve, at det er venstrefløjens ideologiske holdning, der ophæver meningen med begrebet indfødsret. Må jeg så lige sige med hensyn til fru Margrete Auken: Altså jeg har jo sagt, at jeg for 30 år siden - det var egentlig 40 år siden - besluttede, at jeg ikke ville diskutere med hende mere, men når jeg nu hører hende i fuldt alvor stille sig op og bruge begrebet race om noget, der kan knyttes til det, jeg siger, så vil jeg sige, at det er en sådan usaglighed, jeg er lige ved at sige, at det er en sådan demagogi, at jeg dermed har et klart og tydeligt bevis for, hvorfor det er fuldstændig meningsløst at diskutere med hende.
Anders Samuelsen (RV), 2000-03-22:
Lige så aldeles stensikker, som hr. Frank Dahlgaard er i sin kommentar, lige så aldeles stensikker er jeg på - så kan man tage det for gode varer eller lade være - at de omtalte lærere ikke bare ville acceptere en overskrift, der hedder som i punkt 7: »Adfærdsvanskelige børn fjernes fra folkeskolens normalklasser af hensyn til trivsel og undervisningsmuligheder i klasserne«, hvis de ikke samtidig fik et konkret forslag til, hvad der så skulle ske med de børn, for jeg er overbevist om, at de også føler et ansvar for de børn, og at det skal ses i den sammenhæng.
Thor Möger Pedersen (SF), 2011-11-23:
Det element i det udenrigspolitiske oplæg, der henvises til i spørgsmålet, og som nu også er en del af regeringsgrundlaget, udspringer af den erkendelse, at selskaberne opererer i en global verden, og at det derfor ikke er tilstrækkeligt at fokusere på de nationale regler.
Jørgen Winther (V), 2001-05-07:
Jeg synes, at jeg kan erindre, at jeg en tidlig morgen lå i min seng kl. 6 og hørte Radioavisen for nogle måneder siden, og der syntes jeg, jeg kunne høre, at sundhedsministeren havde været en tur i Stockholm og dér var blevet meget, meget mere rig på erfaringer med alkohol.
Per Clausen (EL), 2015-05-13:
Nu skal man jo altid prøve at huske, hvad der bliver sagt fra det ene punkt til det andet her i Folketinget, og jeg mener at kunne huske, at miljøministeren under behandlingen af det tidligere punkt fortalte os, at en forklaringerne på, at det bliver dyrere med højrefløjens forslag, end de måske selv har beregnet, netop var, at det gav særlig meget biodiversitet, når man lavede det i de skove, hvor træet var særlig værdifuldt.
Tom Behnke (FP), 1997-11-27:
Der skal ikke være nogen tvivl om, at vi i Fremskridtspartiet er yderst tilfredse med, at da det kom frem, hvordan den virkelige verden ser ud, var ministeren hurtig til at reagere og hurtig til at sørge for, at den pågældende del af det store, samlede lovkompleks på det sociale område blev fremmet til ikrafttræden allerede den 1. januar 1998.
Lars Løkke Rasmussen (V), 2015-10-08:
For det har vi jo gjort i en meget, meget lang årrække, f.eks. til sundhedsvæsenet, og vi synes, det er rimeligt også at stille det til uddannelsessektoren i en situation, hvor vi jo altså har tilført uddannelsessektoren milliarder og milliarder af kroner ekstra over de seneste mange år, i takt med at indtaget af studerende er steget.
Villy Søvndal (SF), 2005-01-12:
Der undrer det mig, at Det Radikale Venstre har valgt at placere sig et sted, hvor jeg synes, Det Radikale Venstre ser rigtig skidt ud med hensyn til, hvad der foregår i Irak, og med hensyn til, hvad jeg tror De Radikale egentlig gerne vil udenrigspolitisk.
Jens Joel (S), 2018-01-09:
Ikke mindst synes vi, det er meget fornuftigt, at Forsyningssekretariatet stadig væk spiller en rolle i forhold til at sikre, at det sådan set er det rigtige, man kræver penge op for, og sikre, at forbrugerne ikke får en ekstraregning, som ikke er begrundet i den aktivitet, som man ønsker.
Tom Behnke (FRI), 1999-10-28:
Her bør man stramme op og sørge for, at lige præcis når vi taler om denne befolkningsgruppe, bør anke- og klagesagsbehandlingstiderne være langt kortere, end tilfældet er. Vi har også set, at der desværre er stor forskel fra kommune til kommune på, hvilken formuegrænse man lægger sig
John Dyrby Paulsen (S), 2011-11-10:
Så i en finanslovsammenhæng står det fuldstændig klippefast, at det, vi har skrevet i vores regeringsgrundlag, står til troende, og bare for at repetere det vil jeg sige, at det i finansloven altså er 3 mia. kr. i 2012 og 5 mia. kr. i 2013.
Eva Kjer Hansen (V), 2007-01-16:
Jeg synes dog, at vi ved samme lejlighed skal tage det andet med, så vi foretager en egentlig sidestilling med den situation, der gør sig gældende for medlemmer af handicaprådene, sådan at vi altså taler om både at kunne modtage diæter og eventuelt også erstatning for tabt arbejdsfortjeneste samt altså refusion af kørselsudgifter.
Lars Løkke Rasmussen (V), 2009-10-08:
Jamen jeg er slet ikke tvivl om, hvad der er hr. Lykketofts politiske udgangspunkt i den her debat, selv om også det jo har flyttet sig, for hvis man ser på regeringens skattereform og den profil, der er i regeringens skattereform, så er det jo – i forhold til det, Skattekommissionen spillede ud med, og som hr. Lykketofts formand og alliancepartneren i Socialistisk Folkeparti brugte sådan nogle udtryk om, som at det var inden for skiven – sådan set en profil, som trækker i retning af at minimere den skattereduktion, der ellers var lagt op til i forhold til de høje indkomster.
Mogens Nørgård Pedersen (KRF), 2003-05-09:
I stedet for at vente med at tage stilling til der er udarbejdet endnu flere rapporter, vil vi hellere arbejde for, at der gennemføres mindre vidtgående, men praktisk gennemførlige løsninger, der i endnu højere grad kan tilskynde folk til at købe en miljøvenlig bil.
Elsebeth Gerner Nielsen (RV), 1999-05-25:
Jeg synes, at det værste frekvensfråds, jeg har været med til, er at acceptere, at den fjerde radiokanal skal stå ledig. Når jeg tænker på alle de vrede breve, jeg har modtaget fra mennesker, der ikke længere kan høre klassisk musik eller ikke længere kan høre ekstra nyhedsudsendelser i Sønderjylland, så forstår jeg ganske enkelt ikke, at vi i dag har en debat om frekvensfråds, uden at der er nogen, der siger: Jamen lad os dog gøre noget ved det problem.
Søren Pape Poulsen (KF), 2019-10-03:
For en milliard hér og en milliard dér skal jo finansieres og prioriteres, og jeg har lidt på fornemmelsen, at de støttepartier, der skal hjælpe regeringen igennem den her finanslov, ikke på alle punkter vil have mange forslag tilfælles med Det Konservative Folkeparti.
Ellen Trane Nørby (V), 2017-02-03:
Vi ønsker fra regeringens side fortsat at prioritere og forbedre og udvikle vores kernevelfærd på sundhedsområdet, og det vil vi også gøre i den kommende tid, for kigger vi lidt frem, vil vi se, at der vil komme flere borgere med en kræftsygdom, der vil komme flere medborgere med en kronisk sygdom, og der kommer heldigvis også flere fødsler med et stigende fødselstal over de kommende 10 år.
Poul Nyrup Rasmussen (S), 1999-10-13:
Det er vores samlede vurdering, at de emner, vi tager op i Helsingfors, ikke vil bringe os i en situation, hvor vi skal aktivere forbeholdet på det pågældende område, men at vi kan være med, skal være med, sætte vores præg på tingene, deltage i drøftelserne og nå frem til en fornuftig konklusion.
Ole Stavad (S), 2002-05-07:
Men der er jo også det forslag, som fem partier, det er alle partierne her i Folketinget, bortset fra de to regeringspartier og Dansk Folkeparti, har fremsat, hvor vi opfordrer skatteministeren og regeringen til at klappe hesten og sørge for, at vi gør et ordentligt stykke arbejde.
Torben Hansen (S), 2004-01-22:
Albrechtsen, at der var tale om en fremadrettet miljøpolitik fra regeringens side, og det gælder vel så sandsynligvis også ministerens holdning til pesticidplanen. I forbindelse med det sådan fremadrettede kan ministeren så ikke bekræfte, at bl.a. DANVA, som er sammenslutningen af danske vandværker, hårdt har kritiseret den pesticidplan, som regeringen har lavet i oktober? De har selv stillet forslag om 20 punkter, der kunne komme med ind i planen, som overhovedet ikke er med.
Lene Espersen (KF), 2008-04-21:
Hele spørgsmålet om dobbelt strafbarhed er jo noget, vi har haft oppe at vende her i Folketinget mange gange, og jeg synes, det vil være lidt omvendt, hvis Folketinget siger: Vi har ingen krav om dobbelt strafbarhed, når det handler om at udlevere danske borgere til retsforfølgelse i de andre EU-lande, men vi har lige pludselig mange flere fine fornemmelser, hvis danskere skal hjem og vi skal overtage en betinget dom eller en alternativ sanktion.
Peder Hvelplund (EL), 2016-11-29:
Deler Dansk Folkepartis ordfører ikke den bekymring, at det her faktisk vil komme til at betyde, at der er nogle sager, som Statsforvaltningen ikke tager op, fordi man med de beføjelser, der kommer i den nye lovgivning her, har muligheden for at sige, at da det ikke er nogen, der har stor betydning, så vælger man ikke at tage dem op?
Jakob Sølvhøj (EL), 2020-11-13:
Hvad angår økonomien, vil jeg sige, som vi også sagde, da vi forhandlede med den tidligere socialminister, at den bekymring for, at det vil være dyrt, behøver man faktisk ikke at have, hvis man bare følger handicapkonventionens ordlyd, for det er jo defineret i selve begrebet rimelig tilpasning, at det ikke skal indebære en uforholdsmæssig stor eller unødvendig byrde.
Ellen Trane Nørby (V), 2020-06-04:
Derfor håber jeg sådan set også, at vi på baggrund af ikke bare den her behandling, men også på baggrund af den dialog, vi har haft på tværs af partier igennem de seneste mange år, også kan komme lidt tættere på, hvordan vi så netop sikrer, at man lokalt sørger for, at alle børn og unge får en bedre skolestart.
Karsten Hønge (SF), 2018-05-17:
Brugt rigtigt kan virksomhedspraktik være en trædesten på vej mod et job, men vi skal misbruget til livs, og der skal kun være perspektivrige praktikker, der rent faktisk bringer den arbejdsløse videre og tættere på job. SF forhandler i øjeblikket med de andre partier i Beskæftigelsesministeriet, og mange af de pointer, der ligger i beslutningsforslaget, deler SF med Enhedslisten og bringer dem ind til bordet i forhandlingerne.
Jann Sjursen (KRF), 2003-04-24:
Endelig var det også vigtigt for Kristeligt Folkeparti, at flere erhvervssygdomme ville blive godkendt, uden at man skulle stille med doktorafhandlinger og tykke stakke af papirer med dokumentation for at få anerkendt sin sygdom som erhvervssygdom. Heldigvis viste det sig under forhandlingerne, at de fleste partier kom til forhandlingerne med næsten de samme elementer og prioriteter.
Kim Edberg Andersen (DD), 2025-05-16:
Nu har vi 100 år, og der tænker jeg, at vi simpelt hen skal til at flytte danskerne hen til at have en bevidsthed om, at der er steder, hvor vi ikke bygger – det er ikke der, vi lægger bygningerne – på trods af at det kan være attraktivt lige i momentet og der, hvor man kan få pengene for det.
Henrik Sass Larsen (S), 2014-04-22:
Så må man jo svare igen og sige: Det er da interessant, at spørgerens eget parti tilbyder at stemme for det her forslag i salen, sådan at der er fem sjettedels flertal, ligesom man har gjort med alle de andre forudgående forslag, der har været i forbindelse med EU-patentet.
Bent Bøgsted (DF), 2014-01-28:
I forvejen er der nogle, der i dag bruger 3 timer for at komme til et jobcenter, og hvis man foretager en sammenlægning af jobcentrene rundtomkring, hvor der er lange afstande, kan det blive vanskeligt at overskue, og så mister de modet, og så får de selvfølgelig en straf, fordi de ikke møder op.
Christian Friis Bach (V), 2025-05-28:
Det ansvar ser vi med stor alvor på, og derfor støtter vi op om, at Danmark tager skridt til at presse på med stor styrke for sikre en våbenhvile, for at forbedre den humanitære situation, for at kræve, at Israel åbner op for nødhjælp og sikrer, at nødhjælpen kan bevæge sig i Gaza, sikrer, at UNRWA og alle humanitære aktører, der lever op til de humanitære principper, som jeg selv har arbejdet med og kæmpet for og argumenteret for i mange år, kan operere.
Jann Sjursen (KD), 2004-03-16:
Det vil føre til, at politiet eller anklagemyndigheden i virkeligheden skal bruge uforholdsmæssig mange ressourcer på nogle sager, som - uanset at al kriminalitet og specielt ungdomskriminalitet er alvorlig - vil føre til, at man måske tager de ressourcer fra områder, hvor man ellers synes at det er vigtigt at man f.eks. får gang i efterforskningen.
Karina Lorentzen Dehnhardt (SF), 2020-05-12:
Jeg synes, det er hykleri af værste skuffe, og inden Venstre begynder at skyde tilbage med, at SF jo har fortrudt sit oprindelige standpunkt i debatten om offentlighedsloven, så vil jeg sige, at ja, vi var med til at lave den nuværende offentlighedslov.
Jesper Petersen (SF), 2009-12-01:
LO skal nu betale ekstra – omkring 200 mio. kr. – for den meget asociale skattereform, som regeringen gennemfører; man udhuler simpelt hen fagbevægelsens medlemmers strejkekasser næste år med et beløb på ca. 200 mio. kr., der går direkte til at finansiere den skattereform, som alle er enige om er særdeles skæv.
Anders Fogh Rasmussen (V), 2002-04-30:
Og dernæst: Ja, aktivitetsniveauet i 2002 og 2003 er højere, end det var i 2001, for udbetalingerne ligger altså på 1,9 mia. kr. om året, hvor de, så vidt jeg husker, før lå på 1,7 mia. kr. eller noget i den stil.
Line Barfod (EL), 2004-11-18:
Vi synes, det kunne være flot, hvis vi også satte et tilsvarende mål i Danmark og sagde, at vi ønsker, at de, der arbejder med det her område, som er et svært område, hvor man skal ind og dels passe på, at nogle mennesker ikke slipper ud, dels prøve at gøre, hvad man kan, for at sætte dem bedre i stand til ikke at begå ny kriminalitet, havde et ordentligt uddannelsesniveau, løbende blev efteruddannet osv. Det synes vi ville være en klar forhøjelse af niveauet i fængslerne.
Carsten Kissmeyer (V), 2020-11-20:
Energinet skal i sin opgavevaretagelse understøtte udviklingen af en klimaneutral energiforsyning, og samtidig sættes en tydeligere grøn retning for Energinet, hvor klima og miljø skal inddrages som hensyn i selskabets drift og udvikling samt i udbygningen af den overordnede energiinfrastruktur.